LV Eiropas Savienības Oficiālais Vēstnesis C 142/39

Vispārējās tiesas 2018. gada 8. marta spriedums – Rose Vision/Komisija

(Lietas T-45/13 RENV un T-587/15) (1)

((“Šķīrējklauzula - Septītā pamatprogramma pētniecībai, tehnoloģiju attīstībai un demonstrējumu pasākumiem (2007. līdz 2013. gads) - Dotāciju nolīgumi saistībā ar projektiem FIRST, FutureNEM, sISI, 4NEM un SFERA - Termiņš revīzijas galīgā ziņojuma sniegšanai - Finanšu revīzijas, kurās konstatētas nelikumības projektu īstenošanā - Maksājumu apturēšana - Finanšu revīziju konfidencialitāte - Pieteikto izmaksu atbilstība - Ārpuslīgumiskā atbildība - Piešķirto līdzekļu atmaksāšana - Kaitējums, kas nodarīts, reģistrējot agrīnās brīdināšanas sistēmā”))

(2018/C 142/50)

Tiesvedības valoda – franču

Lietas dalībnieki

Prasītāja: Rose Vision, SL (Pozuelo de Alarcón, Spānija) (pārstāvis: J.J. Marín López, advokāts)

Atbildētāja: Eiropas Komisija (pārstāvji: lietā T-45/13 RENV – R. Lyal un M. Siekierzyńska, pārstāvji, kam palīdz J. Rivas Andrés, advokāts, un lietā T-587/15 – J. Estrada de Solà, P. Rosa Plaza un S. Delaude, pārstāvji, kam palīdz J. Rivas Andrés, advokāts)

Priekšmets

Lietā T-45/13 RENV, pirmkārt, prasība, kas ir pamatota ar LESD 272. pantu un ar ko tiek lūgts atzīt, ka ir pārkāpti projektam FutureNEM piemērojamie līguma noteikumi, otrkārt, prasība, kas ir pamatota ar LESD 272. pantu un ar ko tiek lūgts atlīdzināt kaitējumu, kas prasītajai esot nodarīts ar to, ka Komisija ir pārkāpusi šos līguma noteikumus, treškārt, prasība, kas ir pamatota ar LESD 268. pantu un ar ko tiek lūgts atlīdzināt kaitējumu, kas prasītājai esot nodarīts ar to, ka tās nosaukums ir ierakstīts Agrīnās brīdināšanas sistēmā (ABS), un, ceturtkārt, prasība, kas ir pamatota ar LESD 263. pantu un ar ko tiek lūgts atcelt lēmumu par prasītājas nosaukuma ierakstīšanu ABS, savukārt lietā T-587/15, pirmkārt, būtībā prasība, kas ir pamatota ar LESD 272. pantu un ar ko tiek lūgts atzīt, ka ir pārkāpti projektiem FIRST, FutureNEM, sISI, 4NEM un SFERA piemērojamie līguma noteikumi, otrkārt, prasība, kas ir pamatota ar LESD 272. pantu un ar ko tiek lūgts gan atzīt, ka prasītājai nav pienākuma maksāt Komisijai summu, kas no tās tiek atprasīta, gan atlīdzināt kaitējumu, kas prasītajai esot nodarīts ar to, ka Komisija ir pārkāpusi līguma noteikumus, gan piespriest Komisijai samaksāt summas, kas no tās pienākas saistībā ar tās dalību šajos projektos, treškārt, prasība, kas ir pamatota ar LESD 268. pantu un ar ko tiek lūgts atlīdzināt kaitējumu, kas esot nodarīts ar to, ka prasītājas nosaukums ir ierakstīts ABS, un, ceturtkārt, prasība, kas ir pamatota ar LESD 263. pantu un ar ko tiek lūgts atcelt Komisijas 2015. gada 28. jūlija Lēmumu C(2015) 5449 final par to, ka no prasītājas ir atgūstama kopsumma 535 613,20 euro apmērā ar procentiem.

Rezolutīvā daļa

1) Lietas T-45/13 RENV un T-587/15 apvienot sprieduma taisīšanai.

2) Prasības noraidīt.

3) Rose Vision, SL sedz savus, kā arī atlīdzina Eiropas Komisijas tiesāšanās izdevumus, kuros lietā T-45/13 RENV ietilpst arī tie izdevumi, kas radušies saistībā ar lietas T-45/13 sākotnējo izskatīšanu Vispārējā tiesā, saistībā ar apelācijas tiesvedību lietā C-224/15 P un saistībā ar atpakaļ nodotās lietas izskatīšanu.

(1) OV C 178, 22.6.2013.